ดูรีวิวดูคลิปก็อยากไปร้านนี้ขั้นสุด มีแต่คนบอกว่าการนำเสนอที่นี่น่าสนใ  เลยชวนเพื่อนไปกินกันที่ร้านนี้ซะที อยากลองให้เห็นกับตา เราไปวันอาทิตย์เย็นที่ร้อนสุด เลยบอกที่ร้านว่ายังไงขอจองโต๊ะข้างในนะ รอคิวไม่นานคะ ก็ได้กินกันแล้ว

ร้าน Iron Chef Cafe 
ร้านเกิดจากการรวมตัวของเชฟกะทะเหล็ก 8 คนมารวมตัวกัน แค่เปิดเมนูอ่านพวกเราก็สนุกกับชื่อเมนู เป็นเมนูที่อ่านชื่อเมนูแล้วต้องอ่านคำอธิบายด้วยว่าอาหารคืออะไร สนุกดีคะ

(ที่ตั้งและการเดินทาง)
อยู่ใน Central East Ville ที่ชั้น 1 โซน Outdoor ตรงที่มีร้านอาหารให้เลือกละลานตาเลย

(บรรยกาศและการบริการ)
เขาจะมีที่นั่งในร้าน และก็ข้างนอก เผื่อใครอยากนั่งแล้วดูคนเดินไปเดินมาก็เพลินดี ส่วนที่นั่งใน ตกแต่งเป็นโซน สีน้ำเงิน ดำ เทา มีบาร์น้ำกลางร้านเลย  ส่วนการบริการ พนักงานทุกคนน่ารักบริการดี เพราะอาหารหลายจานที่เสริฟต้อง มีทำให้ดู จุไฟ ตอกไข่ นู่นนี่ หลายอย่าง พนักงานทุกคนแล้วน่ารักยิ้มแย้มและยินดีให้ถ่ายรูปเลย

เมนูของเขาเป็นอาหารฟิวชั่นเลย เอาฝรั่งมาผสมไทย อย่างลาซซ่าย่า ปลาเค็ม ชาไทยทีรามิสุ หลายอย่างที่เราว่าเขาช่างคิดนัก

= แซลมอลซี้ด  260B=
เสริฟมาได้ตระการตามาก เป็นเส้น แองเจิลแฮร์ ลวกมากับไข่ปลา วางบนช้อนแล้วก็ มีแซลมอลรมควันม้วนๆ มา เสริฟมาในกระถางที่ข้างล่างเป็นหิน พอจะเสริฟเขาก็เทน้ำที่นี่น้ำแข๊งแห้งอยู่ลงบนหิน ควันขโมงเลย ตื่นตาตื่นใจสุดๆ ส่วนน้ำจิ้มเป็น น้ำจิ้มสุกี้

รสชาติ  เราชอบแซลมอลที่เขาม้วนมาอัดแน่นมาก ชิ้นใหญ่เลย ส่วนเส้นเองเจิลก็ลวกมากำลังดี เลย แต่น้ำจิ้มสุกี้ถ้าเปลี่ยนมาเป็นน้ำจิ้มซีฟู้ดน่าจะเด็ดกว่านี้

= ข้าวคั่วกลิ้งไข่ออนเซน 190B=
เมนูนี้เป็นเมนูที่เราเห็นเขารีวิวกันบ่อยสุด พอเขาเอาเสริฟก็น่ารักสุดๆ เสริฟข้าวคั่วกลิ้งมาในกะทะร้อนแบบเกาหลี ส่วนไข่ออนเซ็น เขาวางมาบนฟาง แล้วก็มีน้ำปลาพริกในครกอีก อาหารตาได้เลิศเลย
รสชาติ เป็นอาหารที่รสชาติเข้มข้นสุดในโต๊ะเราวันนี้ คั่วกลิ้งเข้มข้น เผ็ดด้วย ข้าวก็นิ่มดีเลยคะ ชอบจานนี้ อร่อยสมคำร่ำลือ

= ลิงกวี่ต้มโคล้ง ท้องปลาแซลมอล 180B=
จานพวกสปาเกตตี้เสริฟมาในจานธรรมดา ไม่มีลูกเล่นอะไรเท่าไหร่ เราชอบที่เขาครีเอทเมนูนี้ขึ้นมา คือเส้นผัดแบบต้มโคล้ง เพียงแต่อันนี้เป็นต้มโคล้งแบบท้องปลาแซลมอล  ในจานก็จะมีน้ำซุปต้มโคล้งให้ด้วย
รสชาติ อยากจะให้เข้มข้นกว่านี้  เราชอบรสชาติแบบต้มโคล้งอยู่แล้ว จานนี้จิดไปหน่อย  ต้องบีบมะนาวถึงจะจัดจ้านขึ้นมาหน่อย ถ้ามีกลิ่นพวกเครื่องเผานิดๆ จะอร่อยเลยคะ

= ตาร์โบนาร่าไข่คลุกชีสทอด 220B=
เป็นอีกจานที่เสริฟมาปรกติ เส้นแบบครีมชีสหยาดเยื้ม โป๊ะด้วย ไข่ ลาวา จานนี้ถ้าใครชอบชีส ชอบครีม ต้องอร่อยแน่เราชอบชีสปานกลาง ก็ว่าอร่อยดีเลยคะ ผ่านเลย

= เฮ้ดให้แซ่บ 160B=
ถึงจะเป็นต้มยำเห็ด ฮอนชิมิจิ แต่การใส่ถ้วยต้องไม่ธรรมดา ใส่มาในแก้ว จานนี้รสชาติดี เราชอบที่เขาใส่ ข้าวคั่วเข้มข้นมาเลย
เห็ดก็ให้เยอะมาเหมือนกัน  กลมกล่อมเลยถ้วยนี้ แต่อาจจะไม่จัดจ้านเหมือนแบบร้านอื่น เราชอบความเข้มข้นเขา อิ่มอาหาร เราก็มาที่ของหวาน กับเครื่องดื่มกันบ้าง ของหวานของเขามีให้เลือกหลายอย่างงงงงงง และแต่ละอย่างเอานู่นนี่มาทำนู่นนี่ ผสมกันไป น่าสนใจสุดๆ

ทีรามิสุ ชาชัก 160B
เสริฟมาในกระป๋องชาไทยตรามือ พอมาถึงโต๊ะเปิดกล่องแล้วดึงแก้ว ขนมออกมา น่ารักกก สนุก 
มาดูที่รสชาติ  พอเป็นชา เราก็เริ่มงง ว่าจริงๆแล้วทีรามิสุ ที่เรากินปรกติรสชาติเป็นไง อยู่ดีดีก็งงซะอย่างนั้น  ครีมชาไทยนุ่มเนียนดี แต่เราว่ากันว่า กลิ่นชาชัก รสชาไทยควรจะปี๊ดกว่านี้ เพราะตรามือ หอมมากอยู่แล้ว 

ม็อคค่าบราวนี่ มิลล์เชค 130B
เป็นกาแฟเอสเพรสโซ่ ช็อคโกแลตบไอศรีม บราวนี่กาแฟเข้มข้นดี กินกันชื่นอกชื่นใจดี แต่บราวนี่ด้านบนแข๊งไปหน่อย

ร้านนี้เราชอบการนำเสนอเขาสุดๆ เลยคะ สนุกเพลิดเพลินดี ส่วนรสชาติอาหารเรากลางๆนะคะ
ส่วนราคา เป็นราคาที่รับได้คะ